Source: http://www.ziare.com/stiri/csm/cum-se-scuza-judecatorii-absenti-din-csm-care-au-amanat-numirea-lui-pivniceru-1185674
Timestamp: 2019-11-17 06:59:10+00:00
Document Index: 38675140

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ']

Cum se scuza judecatorii absenti din CSM, care au amanat numirea lui Pivniceru
Miercuri, 22 August 2012, ora 15:07
Trei dintre membrii absenti, miercuri, la sedinta plenului Consiliului Superior al Magistraturii au invocat probleme medicale grave in familie, un altul este in concediu pana in 26 august, iar procurorul George Balan este suspendat, a declarat purtatorul de cuvant al CSM, Monica Prejmereanu.
Purtatorul de cuvant al CSM a precizat ca George Balan este suspendat din functia de membru al CSM, iar Georgiana Isac este plecata in strainatate, fiind in concediu pana in 26 august.
Monica Prejmereanu a mai spus ca ceilalti trei membri CSM care nu au venit la sedinta plenului CSM convocata miercuri, respectiv Florentina Gavadia, Ana Labus si Bogdan Gabor, si-au motivat absenta prin probleme medicale grave in familie.
Plenul Consiliului Superior al Magistraturii trebuia sa ia in discutie, miercuri, demisiile Monei Pivniceru din CSM si din magistratura, procedura in urma careia aceasta va putea prelua Ministerul Justitiei, unde, din 7 august, interimatul este asigurat de premierul Victor Ponta.
Premierul Victor Ponta a declarat ca nu a fost intrunit cvorumul pentru a se lua act in CSM de demisia Monei Pivniceru, calificand situatia ca fiind impotriva interesului justitiei.
"De ce nu reusesc sa se stranga? Nu vreau sa fac o paralela, dar daca nu este cvorum in Parlament, toata lumea sare in sus. Consider ca este anormal ce se intampla", a mai spus Ponta.
Numirea lui Pivniceru la Justitie, amanata - Ponta, dezamagit
Intrebat daca in acest caz este vorba de jocuri politice, Ponta a raspuns ca nu stie, dar a precizat ca judecatoarea Ana Labus a fost marti la CSM, iar miercuri si-a inchis telefonul.
Sedinta plenului Consiliului Superior al Magistraturii va fi amanata pentru joi, daca miercuri nu va fi indeplinita conditia de cvorum, a anuntat CSM, precizand ca patru membri nu s-au prezentat la sedinta din motive obiective, iar un altul este suspendat.
Citeste mai multe despre Pivniceru demisie CSM magistratura sedinta CSM anulata cvorum absenti cvorum CSM Pivniceru
Articol citit de 3069 ori
Chiar nu le este frica de dottore, sau de intermitent?
Poate fac astia doi inca un referendum. Aveti grija!
Actorii versus...
Bai lenesilor, actorii joaca cu temperatura de 40 de grade , sau cu mortul pe nasalie...de atitea si atitea ori....si voi nu puteti sta pe un scaun...nici macar nu trebuia sa ridicati mina daca o aveati in gips!!!